jkorsvik/nowiki_second_scrape_merged huggingface dataset:
Olav Nesje

Olav Nesje (født 1. juni 1917 i Ålesund, død 1. mars 1943) var en norsk Kompani Linge-soldat under andre verdenskrig.
Han var en del av en gruppe på 17 personer som flyktet fra Norge med båten M/K «Harald II» den 8. juni 1941. Båten gikk ut fra Fiskerstrand ved Ålesund og kom frem til Lerwick den 10. juni. Han ble tatt opp i Kompani Linge samme år, og ble særlig trenet i skipssabotasje.
Nesje falt i forbindelse med «Operasjon Carhampton» i 1943. Han ble tildelt Krigsmedaljen med stjerne, Deltagermedaljen og Haakon VIIs 70 års medalje.


== Referanser ==


== Eksterne lenker ==
Olav Nesje - Våre falne
Oluf Ring

Oluf Ring (født 24. desember 1884 i Jelling, død 26. april 1946 Skårup, Fyn) var en dansk komponist som skrev en rekke melodier. Han hadde en sentral rolle i arbeidet med å styrke den folkelige sangen i årene rundt første verdenskrig sammen med Thomas Laub, Thorvald Aagaard og Carl Nielsen, noe som blant annet medførte  utgivelsen av Folkehøjskolens Melodibog i 1922. 


== Utgivelser ==
1923 Børnenes Violinskole
1933 Orgelskole (sammen med Finn Viderø)
1936 Syng, Danmark
1936 Arbejder Melodibogen


=== Sanger ===
1915 «Se nu stiger solen» (Tekst: Jakob Knudsen)
1922 «Kær est du fødeland» (Tekst: St.St. Blicher)
1922 «Når egene knoppes» (Tekst: Chr. Richardt)
1922 «Sig nærmer tiden» (Tekst: St.St. Blicher)
1922 «Danmark nu blunder den lyse nat» (Tekst: Thøger Larsen)
1925 «Alle mine længsler» (Tekst: Jeppe Aakjær)
1927 «Våren er i luften» (Tekst: Rasmus Nielsen)
1931 «Som tørstige hjort» (Tekst: Grundtvig)
1935 «Hvor smiler fager den danske kyst» (Tekst: Johs. V. Jensen)
1937 «Sangen har lysning» (Tekst: Bjørnson)
1937 «Den kedsom vinter gik sin gang» (Tekst: A. Stub)
1938 «Klokken slår, tiden går» (Tekst: C.J. Brandt)
1938 «Kærlighed til fædrelandet» (Tekst: Grundtvig)
1940 «Nu er det længe siden» (Tekst: Jeppe Åkjær)
1945 «Det er så køhnt, det er så dejle» (Tekst: Karsten Thomsen)«Danmark, nu blunder den lyse nat» ble tatt opp i den danske kulturkanonen i 2006 under 12 Højskolesange.


== Referanser ==


== Litteratur ==
Frands Johan Ring: Oluf Ring : et liv i dansk folkesangs tjeneste- Fyns Boghandel, 1961


== Eksterne lenker ==
(en) Oluf Ring – kategori av bilder, video eller lyd på Commons 
(en) Oluf Ring på Internet Movie Database 
(da) Oluf Ring på Filmdatabasen 
(da) Oluf Ring på danskefilm.dk 
(da) Sanger på Wikisource
(da) Gravsted.dk
(da) Den store danske
Dirk Gentlys Holistiske Detektivbyrå

Dirk Gentlys Holistiske Detektivbyrå er en roman av Douglas Adams som ble publisert første gang i 1987, og utgitt på norsk i Sverre Knudsens oversettelse i 2010. Den norske versjonen ble utgitt på Fritt Forlag. Originaltittelen er «Dirk Gentlys Holistic Detective Agency».


== TV-serier ==
I 2016 hadde en TV-serie basert på romanen Dirk Gentry's Holistic Detective Agency premiere på Netflix. Serien var regissert av Max Landis, og hovedrollene ble spilt av Samuel Barnett, Elijah Wood og Hannah Marks. Denne serien er en «Netflix Original»-produksjon, og strømmeplattformen produserte to sesonger av serien. Serien ble kansellert etter to sesonger i desember 2017.Det er spilt inn en BBC America-serie basert på romanen.


== Referanser ==
Bohumil Říha

Bohumil Říha (født 22. februar 1907 i Vysetice, død 15. desember 1987 i Praha) var en tsjekkisk forfatter og forlegger, særlig av barnebøker.
Han var sønn av en landsbysmed, og tok lærerutdanning. Etter å ha arbeidet som sekretær i den tsjekkoslovakiske forfatterforeningen ble han i 1956 direktør i det statlige barnebokforlaget. Han iverksatte et ambisiøst forleggerprogram, og arbeidet også for barnelitteratur på flere fronter, blant annet som medstifter av den nasjonale seksjonen av IBBY.
Hans første bok utkom i 1941, en samling med to eventyr. Forfatterskapet fordeler seg i tre kategorier: hverdagsfortellinger, hvor særlig Adam a Otka er kjent; fantastiske spenningsbøker, hvor særlig Divoký koník Ryn (Villhesten Ryn) er kjent – og filmet; og flere samlinger med eventyrstruktur. Flere av bøkene er filmet. Han er ikke oversatt til norsk. 


== Referanser ==


== Eksterne lenker ==
(en) Bohumil Říha på Internet Movie Database 
(en) Bohumil Říha hos The Movie Database 
(en) Bohumil Říha på Discogs 
(en) Bohumil Říha på MusicBrainz 
(en) H.C. Andersenprisen 1956-1996
Eqology

Eqology er et norsk nettverksselskap etablert i 1998 med Anne Hill Gunstensen som initiativtaker. Bik Bok-gründer Karstein Gjersvik var ved etableringen største aksjonær. Selskapet het inntil 2011 Shine. Børre Gjersvik er i dag administrerende direktør i selskapet. I 2014 ble medisinprofessor Hogne Vik ansatt som produktsjef i Eqology.Selskapet selger helsekost og velværeprodukter gjennom multi-level marketing og er ble børsnotert på Oslo Axess i september 2010. I desember 2015 ble selskapet tatt av børs igjen. For å bli salgsrepresentant for selskapet må man kjøpe en oppstartspakke til ca. 5.000 kroner.Etter mange magre år tok omsetningen seg opp fra midten av 2000-tallet. Fremgangen skjedde parallelt med at MLM-selskapene Herbalife og Nature's Own opplevde massiv medlemsflukt etter å ha hatt titusenvis av norske distributører. I 2005 fusjonerte selskapet med helsekostselskapet Norvital. I 2012 tok QV Private Equity over som hovedeier i selskapet. I 2013 solgte Karstein Gjersvik seg ut av selskapet. Selskapets omsetning var da i tilbakegang og likviditeten presset. Han kjøpte seg senere inn igjen i selskapet parallelt med at resultatene forbedret seg.


== Kritikk ==
Selskapet ble i juni 2014 omtalt i Natt & Dag-artikkelen «Det lovlige pyramidespillet». Her ble det særlig rettet kritikk mot det sterke fokuset på å verve nye salgsrepresentanter.


== Referanser ==
Paul Hodes

Paul Hodes (født 21. mars 1951 i New York City) er en amerikansk politiker som representerer Demokratene. Han representerte New Hampshires 2. kongressdistrikt i Representantenes hus mellom 3. januar 2007 og 3. januar 2011. Hodes var den første jøden som er valgt inn i Representantenes hus fra New Hampshire. Han var demokratenes kandidat i Senatorvalget i New Hampshire 2010.
Han stilte første gang til valg i det 2. distriktet i 2004, men tapte da for sittende republikanske representant Charles Bass. To år senere møttes de i valget igjen, men Hodes vant på den demokratiske bølgen som var det året.


== Referanser ==


== Eksterne lenker ==
U.S. Representative Paul Hodes – kongresside
Paul Hodes for US Senate

(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Valgkampbidrag hos OpenSecrets.org
(en) Opptredener på C-SPAN-programmer
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Medarbeiderlønn, turer og personlig finans hos LegiStorm.com
(en) Kongressprofil  hos GovTrack.us
Gibea

Gibea var en by i Benjamin. Stedet der Gibea lå identifiseres med Tell al-Ful (Givat Shaul), 5 km nord for tempelfjellet i Jerusalem.
Gibea, Gibeon og Geba var tre steder med lignende navn som lå ikke så langt fra hverandre. Navnene Geba (hankjønnsformen av ordet for «høyde») og Gibea (hunkjønnsformen) staves nesten likt. Noen mener at disse stedene noen ganger har blitt forvekslet, og har derfor forsøkt å endre lesemåten i enkelte skriftsteder. 
En gang i dommertiden fant det sted en grusom seksualforbrytelse i Gibea som førte til krig (Dom 19: 15 til 20: 48). Kong Saul bodde i Gibea (1Sa 10: 26; 15: 34).


== Referanser ==


== Eksterne lenker ==
(en) Gibeah – kategori av bilder, video eller lyd på Commons
Ramot i Gilead

Ramot i Gilead (hebraisk: רָמֹת גִּלְעָד; «Høydene i Gilead») som lå øst for Jordanelven i oldtidens Israel, var en av de levittiske byene, og som også ble utvalgt til tilfluktsby . Den tilhørte stammeområdet til Gads stamme. Stedet er nevnt tyve ganger i den hebraiske Bibelen, blant annet i Femte Mosebok og Josvas bok.


== Historiske hendelser ==
Ramot i Gilead ble valgt av kong Salomo som hovedstaden i hans sjette distrikt, noe som omfattet landsbyen Jair og regionen Argob i Basan, således forsterker det antagelse at de levittiske byene fungerte som administrative sentre fra Davids tid.
Byen falt i hendene på arameerne (Syria), hvilket ble oppfattet som et fryktelig tilbakeslag, i tiden hvor kongedømmet var delt i et nordrike (Israel) og et sørrike (Judea). Her, i løpet av slaget ved Ramot i Gilead forente Ahab av Israel fra nordriket seg med Josjafat av Juda fra sørriket for å møte trusselen fra nord. Akab ble såret av en pil, som fikk dødelig utgang. Han ble lagt i sin stridsvogn vendt mot sine menn, men om kvelden var han død og seieren var arameernes.I en senere hendelse var også de to jødiske rike samlet mot en ytre trussel, da kjempet Ahasja av Juda og Joram av Israel mot Hasael, konge av Aram-Damaskus (Syria), og Joram ble såret. Byen ble annektert av Aram.
Det var i Ramot i Gilead at hærføreren Jehu ble salvet av Elisjas tjener for å bli den neste kongen.I 733 f.Kr. tok den assyriske herskeren Tiglat-Pileser III.


== Lokalisering ==
Ramot i Gilead har med stor sannsynlighet blitt identifisert med Reimun på den nordlige skråningen av elven Jabbok, rundt 8 km vest for Gerasa (dagens by Jerash), en av byene i Dekapolis.


== Referanser ==


== Eksterne lenker ==
«Ramoth-Gilead», Topicalbible.org
Elisja

Elisja (hebraisk: אֱלִישָׁע – ʾÆ̆lîšāʿ; gresk: Ἐλισαῖος – Elisaîos; i bibeloversettelsen fra 1930 Elisa; arabisk: الْيَسَع – Alyasaʿ), sønn av Sjafat, er en viktig profet i Kongebøkene i Bibelen. Han var Elias venn og ble salvet av ham til å være hans etterfølger. Fra det tidspunktet da Elisja sluttet seg til Elia, utførte han en profetgjerning og kom til å virke i en lang periode. Etter at Elia ble tatt opp i en himmelvogn, begynte Elisjas gjerning som hans etterfølger. Han utførte i alt femten mirakler i løpet av sitt liv.


== Kilder ==
Om Elisja i jewishencyclopedia.com
Mesterlære

Mesterlære viser til kunnskapsoverføring fra en håndverksmester til en lærling eller svenn. Begrepet er tradisjonelt knyttet til at et menneske «går i lære» for å utdanne seg i et håndverksfag, eller Mesterfag. I mesterlære er opplæringen lagt til den situasjon hvor læringen skal benyttes. Det kan eksemplevis være som baker, fotograf, mekaniker eller annet. Opplæringen bygger på en praktisk utdannelse, og kombineres gjerne med teori på en skole for fag- og yrkesopplæring.
Den kunnskapsmessige overføringen i mesterlære omtales også som handlingsbåren kunnskap.
Bartolomeo Barbarino

Bartolomeo Barbarino (ca. 1568 – 1617 eller senere) var en italiensk komponist og sanger fra tidligbarokken. Han var en virtuos falsettsanger og komponerte i den nye monodiske stilen.


== Liv ==
De første kilder som nevner Barbarino stammer fra 1593, da han var ansatt som altsanger ved Chiesa della Casa Santa i Loreto. Fram til 1602 var han i tjeneste både hos Monsignor Giuliano della Rovere og hertugen av Urbino i Urbino. Fra 1602 til 1605 var han organist i katedralen i Pesaro, senere var han ansatt hos biskopen i Padova. I 1608 reiste han fra Padova til Venezia for å delta i en fest til Saint Rochs ære. Han var åpenbart en berømt sanger på den tiden, for han var en av festivalens største trekkplastre.
Etter et besøk i Venezia beskrev Thomas Coryat, en engelsk forfatter av reiseberetninger, Barbarinos sangferdigheter slik: 

«Av sangerne var det tre eller fire så glimrende at jeg tror få eller ingen i den kristne verden overgår dem, særlig én som hadde en så uovertruffen og … overjordisk vakker stemme at jeg tror det ikke finnes bedre sanger i verden … Jeg trodde han var en evnukk, og hadde han vært det, ville det minsket noe av min beundring, siden de fleste av dem synger ganske bra; men han var ikke det og derfor var det langt mer beundringsverdig.»I forordet til en av sine motettebøker skrev Barbarino at han sang sine verker til chitarroneakkompagnement, for «stemmen min er hes og brister lett».


== Verk ==
Nesten alt Barbarino skrev er i monodisk stil, med en virtuos solostemme akkompagnert til generalbassakkompagnement. Han angav ofte hvilket instrument han syntes passet best, for eksempel teorbe eller cembalo. Hans siste samling verker, en madrigalbok datert 1617 er for tre sangstemmer med generalbassakkompagnement.
Barbarino publiserte to motettebøker, begge i Venezia, og tretten ulike kirkemusikalske verk. I tillegg gav han ut fem madrigalbøker og en bok med  canzonetter, totalt over 150 stykker. Han publiserte ofte to ulike versjoner av solostemmen: en rikt ornamentert og ekstremt vanskelig å synge (sannsynligvis sang han denne versjonen selv), og en forenklet versjon for mindre rutinerte sangere. 


== Kilder ==
Artikkelen "Bartolomeo Barbarino," i The New Grove Dictionary of Music and Musicians, ed. Stanley Sadie.  20 vol.  London, Macmillan Publishers Ltd., 1980.  ISBN 1-56159-174-2
Kommentarer til CD-en Music for San Rocco, av Paul McCreesh (Gabrieli Consort and Players, ledet av Paul McCreesh)


== Litteratur ==
B.Barbarino[Barberino] da Fabriano detto Il Pesarino, Ave Maria per Soprano (o Tenore) e Organo. Prefazione, realizzazione del basso continuo e revisione di M.Genesi,Piacenza, P.I.R., 2004,pp.12.


== Referanser ==
Væraktig

Væraktig (dansk: væragtig) var en gammel germansk seremoni, hvor en fyrste opphøyet en pasje til hoffsinde, eller hvor den unge adelige ble erklært for mann og gikk fra den personlige tjeneste over i krigstjenesten. Skikken forsvant mere eller mindre etter år 1600.
Ofte ble opphøyelsen betraktet som en belønning fra fyrstens side for mot, evner og flid. Fordi den personlige oppførsel var medvirkende til utnevnelsen, synes tidspunktet for denne ikke å ha ligget fast. Hovedpersonen var dog typisk mellom 20-25 år gammel, og det var alltid hans egen herre som gjorde ham væraktig.
Fordi utnevnelsen tilsynelatende foregikk i overværelse av hele hoffet, var handlingen derfor forbundet med en viss høytydelighet. Herrens gaver var typisk en hest og harnisk. Etter utnevnelsen kunne den unge adelsmannen fortsette i den samme fyrstes tjeneste, eller han skiftet tjeneste straks etter.
Om Axel Ottesen Brahe sies det, at da grev Gunther av Schwarzburg hadde gjort ham væraktig, tok han avskjed med ham, "kom her ind udi landet igen og stafferet sig med heste" og deretter gikk han i tjeneste hos kurfyrsten av Brandenburg. Om Steen Maltesen Sehested fortelles det at han tjente som "spitzdreng og opvarter" hos prinsen av Oranien, inntil han gjorde ham væraktig, "så tjente han blandt knægtene".


== Eksterne lenker ==
Historisk Tidsskrift, Bind 9. række, 4 (1925 - 1926):  Studier over danske Adelsmænds Udenlandsrejser i Tiden 1560—1660.
Ordbog over det danske sprog
Dansk biografisk Lexikon om Axel Brahe
Shotacon

Shotacon (ショタコン shotakon), noen ganger også forkortet til shota (ショタ shota), er et japansk slanguttrykk og en sammentrekning av frasen shotaro complex (正太郎コンプレックス shōtarō konpurekkusu), og beskriver en tiltrekning til unge gutter eller en person med en slik tiltrekning. I den vestlige verden brukes uttrykket oftere for å beskrive en sjanger av manga og anime hvor gutter i før-pubertal eller pubertal alder blir fremstilt på en suggestiv eller erotisk måte.

Det tilsvarende uttrykket for tiltrekning til (eller erotisk fremstilling av) unge jenter kalles lolicon.
Konfliktåret 1874

Konfliktåret 1874 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1874.


== Pågående krig ==
Indianerkrigene (1622–1890)
Den tredje karlistkrig (1872-1876)
Kongedømme Spania på den ene siden
Kartlistopprørere på den andre siden


== Hendelser ==


== Fødsler ==


== Dødsfall ==
…
Konfliktåret 1875

Konfliktåret 1875 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1875.


== Pågående krig ==
Indianerkrigene (1622–1890)
Den tredje karlistkrig (1872-1876)
Kongedømme Spania på den ene siden
Kartlistopprørere på den andre siden


== Hendelser ==


== Fødsler ==


== Dødsfall ==
17. mai: John Cabell Breckinridge, amerikansk advokat, politiker og general for konføderasjonen under den amerikanske borgerkrigen (født 1821)
30. juli George Edward Pickett, amerikansk karriereoffiser i US Army som ble general i Konføderasjonens hær under den amerikanske borgerkrigen (født 1825)
14. juli Guillaume Henri Dufour, sveitsisk general, kartograf, politiker og humanist (født 1787)
Joaquín Eufrasio Guzmán, salvadoransk politiker og offiser (født 1801)
Hans Haslum, norsk sersjant  og medlem av Riksforsamlingen på Eidsvoll 17. mai 1814 (født 1789)
Konfliktåret 1876

Konfliktåret 1876 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1876.


== Pågående krig ==
Indianerkrigene (1622–1918)
Den tredje karlistkrig (1872-1876)Kongedømme Spania på den ene siden
Kartlistopprørere på den andre siden
Tiårskrigen (1868-1878)
Kubanske frigjøringskjempere på den ene siden
Spania på den andre siden


== Hendelser ==


=== April ===
Bulgarske selvstendighetskjempere starter aprilopprøret,  men det slås ned av tropper fra Det osmanske rike.


=== Juni ===
25. – Slaget ved Little Bighorn


== Fødsler ==


== Dødsfall ==
…


== Referanser ==
Voor de overlevenden (album)

Voor de overlevenden, eller Til de overlevende på norsk, er det andre albumet til den nederlandske artisten Boudewijn de Groot. På dette albumet finnes klassikerne «Testament» og «Verdronken vlinder»  og hiten «Het Land van Maas en Waal» på b-sida. Utenom «Ze zijn niet meer als toen», er alle sangtekstene skrevet av Lennaert Nijgh, som dediserte sangene til en viss Joke, ei jente han aldri fikk. For denne plata mottok Boudewijn de Groot en Edison.  
På slutten av originalopptaket til «Het land van Maas en Waal» kan man høre Boudewijn de Groot le en lite spontan latter. Denne er fjernet i senere versjoner av sangen. Boudewijn de Groot har gjort det klart at «Het land van Maas en Waal» ikke handler om det lille området i Nederland med samme navn, men at navnet er tatt fra en barnebok han leste da han var liten og at han synger om et eventyrland.
«Het land van Maas en Waal» («The Land at the Rainbow's End») og «Verdronken vlinder» («Beautiful butterfly») 
ble oversatt til engelsk i 1967 og gitt ut som singel i Storbritannia under navnet Baldewin. The Land at the Rainbow's End, som singelen het, nådde aldri de engelske poplistene.


== Sporliste ==


=== A-side ===
«Voor de overlevenden»  3:00
«Lied voor een kind dat bang is in het donker»  2:52
«De wilde jager» 3:52
«Naast jou» 3:32
«Testament» 3:15
«De vrienden van vroeger» 2:57


=== B-side ===
«Ze zijn niet meer als toen» 2:52
«Zonder vrienden kan ik niet» 1:47
«Het Land van Maas en Waal» 3:00
«Verdronken vlinder» 2:27
«Beneden alle peil» 3:08
«Ken je dat land?» 2:34


== Eksterne lenker ==
Boudewijn de Groots hjemmeside (nederlandsk)


=== Kilder ===
Artistens hjemmeside
Alessandro Grandi

Alessandro Grandi (født 1577 på Sicilia eller rundt 1586 i Ferrara; død 1630 i Bergamo) var en italiensk sanger, kapellmester og komponist.
Grandi var en av de mest oppfinnsomme, innflytelsesrike og populære komponister i sin tid. I Nord-Italia var bare Monteverdi større. 


== Liv og virke ==
Fødested og -dato er usikker, og intet er kjent om Grandis familie, ungdom eller utdanning.
Den første dokumentasjonen om Grandi stammer fra 1597, da han ble utnevnt til kapellmester ved Ferraras Accademia della Morte. Etter noen flere ansettelsesforhold, virket han fra 1617 som sanger i koret ved Markusdomen i Venezia og fra 1620 ble han visekapellmester og Claudio Monteverdis assistent. I 1627 ble han utnevnt til kapellmester ved Santa Maria Maggiore i Bergamo. Tre år senere døde både han og kona hans i pesten.


== Verk ==
Grandi var en av de viktigste italienske komponistene på tidlig 1600-tall. Med sine mange kirkemusikalske og verdslige komposisjoner øvet han en stor påvirkning på etterfølgende komponister. Han var den første som brukte ordet kantate, men hans «kantater» var verdslige, nesten dramatiske verk, en mellomting mellom konserterende madrigaler og arier. Ved siden av verdslige instrumentalverk skrev han betydelige kirkemusikalske verk, blant annet flere motettesamlinger, såvel som salmer og messer. Mens han var ved Markusdomen, skrev han flere bøker med usedvanlig fine sangkomposisjoner, kalt Cantade et arie a voce sola  (1620–29).Han hadde teft for vakre melodier som samtidig passet godt til ordenes mening. Grandis monodiske «kantater», der sangstemmen varierer melodien over en ostinat basslinje er forløpere for Henry Purcells sanger over en «ground-bass». Grandis geistlige sanger i samme stil hadde en viss innflytelse på Heinrich Schütz.En vanlig antakelse om at Grandi kan ha vært Giovanni Gabrielis student, finnes det ikke belegg for, og som motargument taler at man ikke finner innflytelse fra Gabrieli i Grandis musikk. Derimot finner man i tidlige verk mye som minner om Giovanni Croce, mens sene verk bærer preg av påvirkning fra Monteverdi.


== Referanser ==


== Eksterne lenker ==
(de) Verk av og om Alessandro Grandi i katalogen til det tyske nasjonalbiblioteket
(en) Fritt tilgjengelige noter av Alessandro Grandi på Mutopia-prosjektet
Konfliktåret 1801

Konfliktåret 1801 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1801.


== Pågående kriger ==
Den franske revolusjonskrigen (1792-1802)
Frankrike, franske satellittstater, United Irishmen, United Legions, Danmark-Norge på den ene siden
Keiserdømmet Østerrike, Preussen, Storbritannia, Det russiske keiserdømmet, franske rojalister, Spania, Kongedømmet Portugal, Kongedømmet Sardinia, Kongedømmet Sicilia, andre italienske stater, Det osmanske rike, De forente Nederlandene på den andre siden
Den haitiske revolusjon (1791-1804)
Haiti på den ene siden.
Frankrike og De polske legioner på den andre siden
Den tripolitanske krig  (1801-1805)
USA, Sverige til 1802, kongedømmet De to Sicilier på den andre siden
Wilaya av Tripoli, Sultanatet Marokko på den andre siden


== Opprør ==
Den hvite lotus' opprør (1796-1804)


== Hendelser ==
9. februar – Freden i Lunéville, der Østerrike bekrefter freden i Campo Formio fra 1797 avslutter andre koalisjonskrigen. Bare Storbritannia kjemper fortsatt mot Frankrike.
2. april – Nelson beseirer Danmarks marine i angrepet på Københavns red.
17. august – Beleiringen av Alexandria innledes av britene.
2. september – Alexandria inntas og den franske armeen i Egypt kapitulerer.


== Fødsler ==
Joaquín Eufrasio Guzmán, salvadoransk politiker og offiser (død 1875)
Mushika

Mushika (også stavet som Mushaka, Mooshika og Mooshaka) er en svært gammel  kongefamilie som det ble funnet omtale av i Mahabharata episke.
Konfliktåret 1802

Konfliktåret 1802 er en oversikt over hendelser som har med voldelige konflikter i vid forstand å gjøre som kriger, revolusjoner og opprør i 1802.


== Pågående kriger ==
Den franske revolusjonskrigen (1792-1802)
Frankrike, franske satellittstater, United Irishmen, United Legions, Danmark-Norge på den ene siden
Keiserdømmet Østerrike, Preussen, Storbritannia, Det russiske keiserdømmet, franske rojalister, Spania, Kongedømmet Portugal, Kongedømmet Sardinia, Kongedømmet Sicilia, andre italienske stater, Det osmanske rike, De forente Nederlandene på den andre siden
Den haitiske revolusjon (1791-1804)
Haiti på den ene siden.
Frankrike og De polske legioner på den andre siden.
Den tripolitanske krig  (1801-1805)
USA, Sverige til 1802, Kongedømmet De to Sicilier på den siden
Wilaya av Tripoli, Sultanatet Marokko på den andre siden


== Opprør ==
Den hvite lotus' opprør (1796-1804)


== Hendelser ==
25. mars – Napoléon Bonaparte og England underskriver fredstraktaten i Amiens; slutten på den franske revolusjonskrigen.
Adhan

Adhān (arabisk: أَذَان‎ Azan/Ezan [ʔæˈðæːn]) er det islamske kallet til bønn, resitert av muezzinen på foreskrevne tider på dagen. Ordet betyr «å høre», «å lytte» eller «å bli informert», og roten av ordet er ʼḏn أَذَن, som betyr «å tillate»; en annen avledning av dette ordet er udun, som betyr «øre».


== Referanser ==